[{"text_idx": "#000001", "text": "Ystyr \u2018croglith\u2019 yw\u2019r darn o\u2019r Beibl \u2013 y \u2018llith\u2019 \u2013 sydd i\u2019w ddarllen mewn gwasanaeth Anglicanaidd ar y dydd Gwener cyn Sul y Pasg, i gofio am y \u2018grog\u2019, sef y \u2018groes\u2019. Cofnoda\u2019r Beibl ddigwyddiadau difrifol \u2018Gwener y Groglith\u2019 yn fanwl:"}, {"text_idx": "#000002", "text": "Iesu gerbron Pilat, Herod, a Pilat eto. Hunanladdiad Jwdas.Pilat yn rhyddhau Barabbas ac yn dedfrydu Iesu i farwolaeth.Milwyr yn gwatwar a phoenydio Iesu.Croeshoelio Iesu.Geiriau Iesu ar y groes; a gobaith i\u2019r lleidr wrth ei ymyl.Marwolaeth Iesu, a thrywanu ei ystlys gan filwr.Tywyllwch, rhwygo llen y deml, daeargryn, agor beddau.Joseff o Arimathea a Nicodemus yn claddu corff Iesu."}, {"text_idx": "#000003", "text": "Mae\u2019r hanes hwn yn llawn dwyster y tu hwnt i amgyffred dynol. Mab Duw yn cael ei gyhuddo a\u2019i ladd ar gam. Mab Duw yn dioddef poenau erchyll yn ei gorff, yn cael ei watwar a\u2019i wawdio. Ac yn fwy na dim arall, Mab Duw yn cael ei wneud yn bechod, yn ei natur ddynol yn cael ei wahanu oddi wrth ei Dad, ac yn profi hyd yr eithaf gosb ddwyfol ar bechod. Yn wyneb y pethau hyn mae rhywun yn petruso rhag dweud rhagor. Digon, felly, fydd myfyrio ar ychydig o adnodau o Air Duw:"}, {"text_idx": "#000004", "text": "Eto, ein dolur ni a gymerodd, a\u2019n gwaeledd ni a ddygodd \u2013 a ninnau\u2019n ei gyfrif wedi ei glwyfo a\u2019i daro gan Dduw, a\u2019i ddarostwng. Ond archollwyd ef am ein troseddau ni, a\u2019i ddryllio am ein camweddau ni; roedd pris ein heddwch ni arno ef, a thrwy ei gleisiau ef y cawsom ni iacha\u0302d. Rydym ni i gyd wedi crwydro fel defaid, pob un yn troi i\u2019w ffordd ei hun; a rhoes yr Arglwydd arno ef ein beiau ni i gyd (Eseia 53:4-6)."}, {"text_idx": "#000005", "text": "Ond prawf Duw o\u2019r cariad sydd ganddo tuag atom ni yw bod Crist wedi marw drosom pan oeddem yn dal yn bechaduriaid (Rhufeiniaid 5:8)."}, {"text_idx": "#000006", "text": "Canys yr hwn [Crist] nid adnabu bechod, a wnaeth efe [y Tad] yn bechod drosom ni; fel y\u2019n gwnelid ni yn gyfiawnder Duw ynddo ef (2 Corinthiaid 5:21; William Morgan)."}, {"text_idx": "#000008", "text": "Ac yng ngoleuni hyn i gyd, cofiwn hefyd rai o eiriau Williams Pantycelyn:"}, {"text_idx": "#000011", "text": "OceanWP on Nulla metus metus ullamcorper vel tinciduntOceanWP on Quis ligula lacinia aliquet mauris ipsumOceanWP on Luctus non massa fusce ac turpis quisOceanWP on Conubia nostra per inceptos himenaeos"}, {"text_idx": "#000012", "text": "Cafodd Prysor ei eni yn y Bala ond mae ei wreiddiau teuluol yn ddwfn yng Ngheredigion, lle cafodd fagu, o chwech oed, yn Goginan, ac yn hwyrach yn ei arddegau, yn Aberteifi. Mae\u2019n briod a\u0302 Carys ac mae ganddynt dri o blant."}, {"text_idx": "#000016", "text": "Mae Derrick yn wreiddiol o Lanelli, yn un o dri brawd sydd i gyd bellach yn gwneud gwaith Cristnogol amrywiol. Daeth Derrick yn Gristion yn 15 oed. Mae\u2019n briod a Llio, ac mae ganddynt dair o ferched \u2013 Lois, Lydia a Lea \u2013 ac un mab \u2013 Andreas."}, {"text_idx": "#000018", "text": "Rydym yn falch o gydnabod ein perthynas a\u0302 Christnogion eraill ledled Cymru a thrwy\u2019r byd. Ond ein dymniad yw addoli a gwasanaethu\u2019r Arglwydd Iesu Grist yma yn Aberystwyth a\u2019r cylch, a hynny drwy\u2019r Gymraeg."}, {"text_idx": "#000019", "text": "Ystyr \u2018efengyl\u2019 yw \u2018newyddion da\u2019. Pobl y \u2018newyddion da\u2019 am Iesu Grist, felly, yw pobl \u2018efengylaidd\u2019 \u2013 pobl sy\u2019n credu bod maddeuant pechodau, perthynas real a\u0302 Duw, bywyd tragwyddol, ystyr newydd i fywyd, a llu o fendithion eraill i\u2019w cael yn Iesu Grist."}]